**MUNICIPIUL SATU MARE**

**CABINET VICEPRIMAR**

**Nr. 31575/22.05.2024**

Kereskényi Gábor, Primar al Municipiului Satu Mare,

În temeiul prevederilor art. 136 alin. (1) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, îmi exprim inițiativa în promovarea unui proiect de hotărâre având ca obiect

*,, acordarea dreptului de acces pe proprietatea privată a municipiului Satu Mare în vederea instalării, întreținerii sau mutării rețelelor de comunicații electronice sau a elementelor de infrastructură necesare acestora, către Digi România S.A., asupra unui teren în suprafață de 24 mp, înscris în CF 180148 Satu Mare“ ,*

În susținerea căruia formulez prezentul,

**REFERAT DE APROBARE**

Prin adresa înregistrată la Primăria municipiului Satu Mare sub nr. 25210/18.04.2024 completată cu adresa nr. 31219/21.05.2024, Digi România S.A. solicită acordarea unui drept de acces asupra unei suprafețe de 24 mp teren situat în municipiul Satu Mare, în vederea instalării unui generator de energie electrică, cu scopul de a asigura continuitatea serviciilor de telecomunicații în caz de avarie/defecțiune la rețeaua de distribuție cu energie electrică.

Terenul care face obiectul acordării dreptului de acces este proprietatea privată a Municipiului Satu Mare.

Având în vedere faptul că generatorul ce urmează a fi instalat este necesar pentru facilitarea și îmbunătățirea semnalului de telefonie mobilă pa raza blocurilor din zona respectivă, potrivit dispozițiilor art.1167-1179 din Codul Civil, coroborate cu prevederile art. 1 alin. 2 lit. a), art.3 alin.3, art.4, art.5, art.12 alin.1 din Legea nr. 159/2016 privind regimul infrastructurii fizice a rețelelor de comunicații electronice, precum și pentru stabilirea unor măsuri pentru reducerea costului instalării rețelelor de comunicații electronice cu modificările și completările ulterioare, se impune adoptarea unei hotărâri de către Consiliul Local.

Date fiind considerentele ce preced, pentru a respecta prevederile legale în vigoare propun spre analiză şi aprobare Consiliului Local al municipiului Satu Mare prezentul proiect de hotărâre.

Iniţiator proiect

Primar

Kereskényi Gábor

Munich Diana/2ex